b'\n_START_ARTICLE_\nSuvebiatloni maailmameistriv\xc3\xb5istlused\n_START_PARAGRAPH_\nSuvebiatloni maailmameistriv\xc3\xb5istlused on maailmameistriv\xc3\xb5istlused suvebiatlonis ehk suvelaskesuusatamises. V\xc3\xb5istlusi korraldab Rahvusvaheline Laskesuusatamise Liit (IBU). V\xc3\xb5istlused koosnevad rullsuusatamisest (v\xc3\xb5i murdmaajooksust) ja laskmisest. V\xc3\xb5istlused toimuvad igal aastal ja enamasti hilissuvel. Erinevalt klassikalistest biatloni maailmameistriv\xc3\xb5istlustest toimuvad suvebiatloni maailmameistriv\xc3\xb5istlused ka taliol\xc3\xbcmpiam\xc3\xa4ngude aastal. Suvebiatloni maailmameistriv\xc3\xb5istluste raames toimuvad alati ka suvebiatloni juunioride maailmameistriv\xc3\xb5istlused._NEWLINE_Esimesed v\xc3\xb5istlused toimusid 1996 Austrias Hochfilzenis. Tookord oli murdmaajooks ja laskmine ning v\xc3\xb5isteldi sprindis ja individuaals\xc3\xb5idus. Alates 1997 on v\xc3\xb5istluste kavas ka j\xc3\xa4litus- ja meeskonnas\xc3\xb5it._NEWLINE_Alates 2006 on murdmaajooksu asemel ka rullsuusatatud._NEWLINE_V\xc3\xb5istlused on kahel korral (2007 ja 2016) toimunud ka Otep\xc3\xa4\xc3\xa4l.'